‘যমুনায় বিষ’ কেজরিওয়ালকে সমন হরিয়ানা আদালতের

নয়াদিল্লি: যমুনার (Yamuna) জল বিষাক্ত (Poisioned) করা হচ্ছে। কেজরিওয়ালের (Kejriwal) এমন মিথ্যা অভিযোগের পরিপ্রেক্ষিতে দিল্লি (Delhi) ও হরিয়ানার (Haryana) মানুষের মধ্যে আতঙ্ক ছড়িয়েছে। অভিযোগ মামলাকারীর।

হরিয়ানা সরকারের বিরুদ্ধে এমন চাঞ্চল্যকর অভিযোগ আনার পরিপ্রেক্ষিতে ওই রাজ্যের সোনেপতের মুখ্য বিচার বিভাগীয় ম্যাজিস্ট্রেট আদালতে ১৭ ফেব্রুয়ারি হাজির হওয়ার নির্দেশ দিয়ে সমন অরবিন্দ কেজরিওয়ালকে।

আরও পড়ুন: ‘ যমুনার জলে বিষ মেশাচ্ছে হরিয়ানা, মারাত্মক অভিযোগ কেজরি ও অতিশীর

হাজিরা না দিলে ধরে নেওয়া হবে তাঁর এই প্রসঙ্গে আর বলার কিছু নেই। তখন আইন অনুযায়ী আদালত পদক্ষেপ করবে বলে জানিয়েছে আদালত।

২০০৫ সালের বিপর্যয় মোকাবিলা আইন এবং ভারতীয় ন্যায় সংহিতা অনুযায়ী মানহানির অভিযোগটি এনেছেন হরিয়ানা ওয়াটার সার্ভিসেসের এক এক্সিকিউটিভ ইঞ্জিনিয়ার।

উল্লেখ্য, হরিয়ানার বিপর্যয় মোকাবিলা মন্ত্রী বিপুল গোয়েলর (Haryana Disaster Management Minister Vipul Goel) দাবি, মিথ্যা অভিযোগ এনে দিল্লি ও হরিয়ানার মানুষকে আতঙ্কগ্রস্ত করেছেন কেজরিওয়াল।

উল্লেখ্য কেজরির অভিযোগ ছিল, দিল্লিতে পানীয় জল আসে হরিয়ানা ও উত্তরপ্রদেশ থেকে। হরিয়ানার বিজেপি সরকার সেই যমুনার জলে বিষ মিশিয়ে দিয়েছিল। কিন্তু দিল্লি জল বোর্ডের কর্তারা বিষয়টি আগেভাগেই ধরে ফেলেছেন! ওই জল তাঁরা দিল্লিতে আসতে দেননি। ওই বিষাক্ত জল দিল্লিতে এসে পানীয় জলে জানিনা কি হত। কেজরির বিস্ফোরক বক্তব্য, ভোটের আগে আপকে গণহত্যার দায়ে ফেলতে চায় তারা। এই সমস্ত কিছু বিজেপির চক্রান্ত।